Diari Oficial de la Generalitat Valenciana


Sumari del DOGV 7013, del 29-04-2013 (2013/4140)

RESOLUCIÓ de 23 d'abril de 2013, de la Conselleria d'Educació, Cultura i Esport, per la qual es convoca un concurs de mèrits per a la selecció i el nomenament d'assessors de formació de centres de formació, innovació i recursos educatius de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7013

Data del DOGV
:   29-04-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/4140


Data del document
:   23-04-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 23 d'abril de 2013, de la Conselleria d'Educació, Cultura i Esport, per la qual es convoca un concurs de mèrits per a la selecció i el nomenament d'assessors de formació de centres de formació, innovació i recursos educatius de la Comunitat Valenciana. [2013/4140]
La Llei Orgànica 2/2006, de 3 de maig, d'Educació, establix en l'article 2.2 que els poders puŽblics prestaran una atencioŽ prioritària al conjunt de factors que afavorixen la qualitat de l'ensenyament i, en especial, la qualificacioŽ i formacioŽ del professorat, el seu treball en equip, la dotacioŽ de recursos educatius, la investigacioŽ, l'experimentació i la renovacioŽ educativa.
Així mateix, l'article 102 de l'esmentada llei establix orientacions sobre la formacioŽ permanent del professorat.
El Decret 231/1997, de 2 de setembre, del Govern Valencià, pel qual es regula la creacioŽ, l'estructura i el funcionament dels centres de formacioŽ, innovacioŽ i recursos educatius de la Comunitat Valenciana, establix en l'article 7.2 que els assessors de formacioŽ seran funcionaris de carrera dels cossos docents no universitaris al servici de la Generalitat Valenciana. Així mateix, establix que la convocatòria dels llocs d'assessoria de formacioŽ serà puŽblica, d'acord amb els principis d'igualtat, mèrit i capacitat.
L'Orde 64/2012, de 26 d'octubre, de la Conselleria d'Educació, Formació i Ocupació, per la qual es desplega l'esmentat Decret 231/1997, modifica l'estructura de la xarxa dels centres de formació del professorat per a adaptar-la a les necessitats del sistema educatiu, descentralitzant la detecció de necessitats i les propostes formatives. D'esta manera, s'establixen unes funcions d'acord amb el nou model que requerix un perfil d'assessoria adequat.
Per tot això i en virtut de les competències que m'atribuïx el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:
Convocar un concurs de mèrits per a la selecció i nomenament d'assessors de formació de centres de formació, innovació i recursos educatius de la Comunitat Valenciana, d'acord amb les bases següents:
Primera. Objecte i normativa aplicable
1. Es convoca concurs de mèrits, d'acord amb les especificacions que s'esmenten en la present resolució, per a la provisió de llocs de treball en l'àmbit territorial de gestió de la Generalitat, entre funcionaris i funcionàries dels cossos docents no universitaris al servici de l'Administració educativa.
2. Este procediment es regirà per l'Estatut Bàsic de l'Empleat Públic, així com per la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.
Segona. Funcions i perfil de les assessories
1. Les funcions a desenrotllar en les assessories queden establides en l'article 6 de l'Orde 64/2012, de 26 d'octubre, per la qual cosa els candidats i candidates hauran de reunir les característiques següents:
a) Capacitat de dinamització.
b) Coneixement del sistema educatiu no universitari, del marc normatiu, així com de la xarxa de formació del professorat i de l'estructura de la Conselleria d'Educació, Cultura i Esport.
c) Capacitat de construir coneixement a partir de la reflexió sobre la pràctica docent, a través de la negociació i l'acompanyament.
d) Habilitat per a desenrotllar les seues funcions tant de manera presencial com semipresencial o a distància.
e) Disponibilitat per a desplaçar-se en l'exercici de les seues funcions.
2. La definició del perfil no implica que les tasques d'assessorament es limiten al seu àmbit de coneixement o a l'etapa per la qual accedix. La complementarietat i coordinació en el desenrotllament dels plans anuals d'actuació exigix que les assessories puguen exercir les seues funcions atenent els docents de qualsevol etapa educativa no universitària i en qualsevol aspecte metodològic i d'organització que plantegen els centres educatius.
Tercera. Requisits
1. Per a participar en el procés de selecció, els sol·licitants hauran de reunir, a més dels establits per als funcionaris públics docents, els requisits següents:
a) Tindre una antiguitat de, com a mínim, cinc anys complets com a funcionari de carrera en els cossos docents no universitaris, incloent-hi el present curs escolar.
b) Tindre una experiència de docència directa de dos anys com a mínim en els cossos o en les etapes educatives pròpies de l'assessoria a què s'opta. En el cas de les assessories d'Infantil, de FPA i de les assessories del CEFIRE de Formació Professional i Ensenyances Artístiques i Esportives, tindre una experiència de docència directa de quatre anys com a mínim en almenys una de les famílies o ensenyances de l'assessoria per la qual s'opta.
c) Estar en situació d'actiu.
d) Estar en possessió del Certificat de Capacitació Lingüística en Valencià i/o del Diploma de Mestre de Valencià o d'una titulació legalment homologable.
e) No haver obtingut una avaluació negativa del treball desenrotllat en la direcció o assessoria de CEFIRE, per la direcció general competent en matèria de formació del professorat.
2. Els requisits a) i b) hauran de posseir-se al finalitzar el present curs escolar. Els requisits c), d) i e) hauran de posseir-se en la data en què finalitze el termini de presentació de sol·licituds.
3. Aquells docents que ocupen una plaça d'assessoria de formacioŽ en comissioŽ de servicis en l'actualitat podran participar en esta convocatòria.
4. En tot cas, la titulació al·legada com a requisit d'accés a la funció pública no serà valorable.
Quarta. Presentació de sol·licituds
1. La sol·licitud per a la participació en el procés de selecció per a les assessories de formació haurà d'omplir-se per via telemàtica, utilitzant els formularis que estaran disponibles en el web de la Conselleria d'Educació, Cultura i Esport, en l'apartat Educació / Formació del Professorat.
2. Podran sol·licitar-se un màxim de tres places i han de ser consignades per orde de preferència.
3. Els sol·licitants hauran d'adjuntar la següent documentació a la sol·licitud telemàtica, en format PDF o OpenDocument:
a) Currículum escrit segons el model publicat en el lloc web de la Conselleria d'Educació, Cultura i Esport / Educació / Formació del Professorat.
b) Projecte d'actuació plantejat per a quatre anys de permanència en la plaça o places a què es concursa, amb una extensió màxima de 30 pàgines en format DIN A-4, amb una tipografia Arial o semblant de 12 punts i a 1,5 línies d'interlineat. No s'acceptaran projectes amb annexos o altres documents complementaris.
En tot cas, el projecte d'actuació no serà vinculant quant a les futures funcions i actuacions en la plaça d'assessoria adjudicada, sinó que haurà d'ajustar-se a les línies d'actuació de l'Administració i al pla anual de formació de la Direcció General d'Innovació, Ordenació i Política Lingüística.
4. Els impresos resultants de la sol·licitud telemàtica, junt amb la documentació complementària que acredite els mèrits al·legats, seran presentats en el Registre General de la Conselleria d'Educació, Cultura i Esport i de les direccions territorials d'Educació, o en les oficines a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
5. La documentació de la formació inscrita en el registre de formació permanent del professorat podrà ser substituïda d'ofici per un extracte de la formació expedit pel Servici de Formació del Professorat.
6. No es consideraran aquells projectes o mèrits presentats fora de termini, ni els mèrits que s'al·leguen i hagen sigut obtinguts després de la data en què finalitze el termini de presentació d'instàncies.
Quinta. Termini de presentació
El termini de presentacioŽ de sol·licituds i documentacioŽ serà de vint diŽas naturals, comptats a partir del dia següent al de la publicacioŽ d'esta resolucioŽ en el Diari Oficial de la Comunitat Valenciana.
Sexta. Procés de selecció
1. Una vegada revisat el compliment dels requisits dels participants en el procés de selecció, s'iniciaran les fases següents:
a) Fase A, que inclourà:
1) Valoració de l'experiència professional acreditada, amb un màxim de 15 punts.
2) Valoració de l'experiència en projectes d'innovació educativa, amb un màxim de 5 punts.
3) Valoració de l'experiència en activitats de formació, amb un màxim de 15 punts.
4) Valoració de mèrits acadèmics i publicacions didàctiques, amb un màxim de 10 punts.
5) Valoració del projecte d'actuació referit a la plaça o places a què es concorre i al perfil de l'assessoria, amb un màxim de 25 punts, basant-se en els criteris següents:
- Consideracions generals sobre la formació del professorat i bases teòriques que la fonamenten.
- El plantejament dels objectius a desenrotllar com a assessoria de referència així com a membre d'un equip de treball.
- El desenrotllament de projectes d'innovació en els centres educatius.
- La inclusió de l'avaluació dins del procés de formació permanent del professorat.
- La viabilitat dels objectius plantejats en el projecte.
b) Fase B. Verificació documental i defensa del projecte d'actuació presentat, amb un màxim de 25 punts.
2. Per a cada una de les places només es convocarà a la fase B els tres participants que hagen obtingut major puntuació en la suma de les valoracions dels apartats 1) 2) 3) 4) i 5) de la fase A. En cas d'empat, prevaldrà la màxima puntuació dels apartats en l'esmentat orde.
3. La defensa del projecte tindrà caràcter d'acte públic, en el qual els candidats i candidates seleccionats disposaran de 15 minuts per a exposar el seu projecte d'actuació. A continuació, disposaran de 15 minuts màxims addicionals perquè el tribunal plantege qüestions sobre la viabilitat del projecte, així com per a determinar les competències professionals relacionades amb les assessories de formació del professorat en general i amb el perfil d'assessoria a què opta en particular.
4. Per a la superació de la fase B, s'haurà d'obtindre una puntuació mínima de 12 punts.
Sèptima. Comissió de Selecció i comissions assessores
1. La valoració de cada una de les fases en què consta el concurs serà realitzada per una comissió única, nomenada per la consellera d'Educació, Cultura i Esport, i constituïda pels membres següents:
a) El subdirector general de Qualitat Educativa, que actuarà com a president, o la persona en qui delegue.
b) El subdirector general de Personal Docent, o la persona en qui delegue.
c) El subdirector o subdirectora general de Formació Professional i Ensenyances de Règim Especial, o la persona en qui delegue.
d) El cap de la Inspecció Central, o la persona en qui delegue.
e) El cap del Servici de Formació del Professorat.
f) Un funcionari de carrera docent de la Direcció General d'Innovació, Ordenació i Política Lingüística, que actuarà com a secretari del tribunal, amb veu i vot.
2. Es nomenarà un suplent per cada membre de la comissió.
3. Seran funcions de la Comissió de Selecció:
a) Determinar els participants que superen la fase A, atenent els criteris establits en esta resolució.
b) Establir els criteris de valoracioŽ de la fase B, de defensa del projecte, i dur a terme la realitzacioŽ d'esta.
c) Resoldre les incidències que puguen sorgir en el procés de la convocatòria.
d) Remetre a la directora general d'Innovació, Ordenació i Política Lingüística i al director general de Centres i Personal Docent la proposta de comissioŽ de servicis dels candidats seleccionats, aixiŽ com la seua adscripcioŽ al corresponent lloc de treball.
4. La Comissió de Selecció podrà delegar en comissions assessores per àrees de coneixement o territorials, amb la finalitat de fer l'estudi previ de currículums o projectes.
5. La direcció general amb competències en matèria de formació del professorat establirà les accions oportunes per a habilitar la Comissió de Selecció, així com les possibles comissions assessores en la correcta valoració de les competències professionals dels participants.
6. La composició de la Comissió de Selecció i de les possibles comissions assessores que puguen constituir-se es publicaran en el lloc web de la Conselleria d'Educació, Cultura i Esport, i estaran subjectes a les causes d'abstenció i recusació establides en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
7. A les reunions de la Comissió de Selecció podrà assistir un representant de cada un dels sindicats presents en la Mesa Sectorial d'Educació, amb veu però sense vot.
Octava. Resolució de la convocatòria
1. Una vegada finalitzat el procés de valoració en cada una de les fases, la Comissió de Selecció farà públiques les relacions de les puntuacions obtingudes en el lloc web de la Conselleria d'Educació, Cultura i Esport / Educació / Formació del Professorat. Es concedirà un termini de cinc dies per a formular al·legacions davant de la Comissió de Selecció.
2. La Comissió de Selecció elevarà la proposta de nomenament, en comissió de servicis o adscripció temporal, si correspon, durant un període màxim de quatre anys, a la Direcció General de Centres i Personal Docent, que dictarà una resolució que serà publicada en el Diari Oficial de la Comunitat Valenciana.
Novena. Formació inicial dels participants seleccionats
Els participants seleccionats que no hagen ocupat plaça d'assessoria de CEFIRE amb anterioritat, realitzaran una formació inicial obligatòria de 30 hores de duració durant el mes de setembre del següent curs escolar.
Deu. Avaluació anual de la funció de les assessories
1. L'avaluació de la funció de les assessories es realitzarà de manera objectiva en relació amb l'exercici de les funcions recollides en l'Orde 64/2012, de 26 d'octubre, de la Conselleria d'Educació, FormacioŽ i Ocupació i el desenrotllament específic del perfil.
2. El Servici de Formació del Professorat, a través d'enquestes de valoració tant internes com externes, entrevistes personals i entrevistes grupals, demanarà la informació necessària i realitzarà propostes per a la millora de l'exercici de les assessories.
Onze. Renúncies
Una vegada formulada la proposta de nomenament no s'admetrà la renúncia a la plaça assignada. La valoracioŽ de les situacions excepcionals que puguen produir-se correspondrà a la Direcció General de Centres i Personal Docent, amb un informe previ de la DireccioŽ General d'Innovació, Ordenació i Política Lingüística.
Dotze. Absència de candidatures. Noves vacants
Les places que no hagen sigut cobertes per absència de candidatures o aquelles noves vacants que puguen produir-se excepcionalment una vegada finalitzat el procés selectiu, només en el cas que no existisquen aspirants que hagen superat la puntuació mínima exigida en la convocatòria, podran proveir-se en comissioŽ de servicis de manera provisional per al curs 2013-2014 i posteriors, a proposta de la DireccioŽ General d'Innovació, Ordenació i Política Lingüística.
Tretze. Retirada de documents
1. Passats dos mesos des de la publicació de la resolució en el Diari Oficial de la Comunitat Valenciana, s'obrirà un termini de trenta dies perquè els participants, seleccionats i no seleccionats, puguen retirar la documentació original que estarà depositada en el Servici de Formació del Professorat.
2. La documentació no retirada, així com els protocols escrits i les anotacions de les defenses dels projectes, es conservaran, almenys, durant quatre mesos després de la publicació de la resolució definitiva. En els supòsits de revisió, es conservaran fins que haja transcorregut el termini fixat en la resolució o es resolga el procediment contenciós administratiu.
Catorze. Producció d'efectes
Esta resolució produirà efectes l'endemà de la seua publicació en el Diari Oficial de la Comunitat Valenciana.
La present resolució posa fi a la via administrativa i contra esta podrà interposar-se un recurs potestatiu de reposició davant de la consellera d'Educació, Cultura i Esport en el termini d'un mes, a comptar de l'endemà a la seua publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú o directament un recurs contenciós administratiu davant del jutjat contenciós competent, en el termini de dos mesos a comptar de l'endemà a la data de la seua publicació, d'acord amb el que establixen els articles 9 i 14 de la Llei 29/1998, de 13 de juliol, Reguladora de la Jurisdicció Contenciosa Administrativa.
València, 23 d'abril de 2013.- La consellera d'Educació, Cultura i Esport: María José Catalá Verdet.\* \* \* \* \* \* \*